Oficiālais Vēstnesis L 195 , 28/07/1999 Lpp. 0034 - 0036



Komisijas Lēmums (1999. gada 7. jūlijs) par kopēju tehnisku noteikumu attiecībā uz pievienojuma prasībām liela ātruma ķēžu komutācijas datu (HSCSD) daudzkanālu mobilajām stacijām (paziņots ar dokumenta numuru C(1999) 2029) (Dokuments attiecas uz EEZ) (1999/511/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK, kas attiecas uz telekomunikāciju galiekārtām un zemes satelītstaciju iekārtām, tostarp to atbilstības savstarpēju atzīšanu [1], un jo īpaši tās 7. panta 2. punkta otro ievilkumu, (1) tā kā Komisija ir pieņēmusi pasākumu, identificējot galiekārtas veidu, attiecībā uz kuru ir nepieciešams kopējs tehnisks noteikums, kā arī saistīto šīs regulas darbības jomas izklāstu saskaņā ar Direktīvas 98/13/EK 7. panta 2. punkta pirmo ievilkumu; (2) tā kā ir jāpieņem atbilstīgi saskaņotie standarti vai to daļas, ar ko īsteno pamatprasības, kuras ir jāpārveido kopējos tehniskos noteikumos; (3) tā kā, lai ražotājiem nodrošinātu nepārtrauktu tirgus pieejamību, ir vajadzīgi pārejas pasākumi iekārtām, kas atļautas saskaņā ar valsts modeļu apstiprināšanas noteikumiem; (4) tā kā Telekomunikācijas iekārtu apstiprināšanas komitejai (ACTE) ir iesniegts priekšlikums saskaņā ar 29. panta 2. punktu; (5) tā kā šajā lēmumā paredzamais kopējais tehniskais noteikums ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro galiekārtām, ko paredzēts pievienot publiskam telekomunikāciju tīklam un kas ir iekļautas 2. panta 1. punktā minēto saskaņoto standartu darbības jomā. 2. Šis Lēmums nosaka kopēju tehnisku noteikumu, kas attiecas uz pievienojuma prasībām liela ātruma ķēžu komutācijas datu (HSCSD) daudzkanālu mobilajām stacijām. 2. pants 1. Kopējā tehniskajā noteikumā iekļauj saskaņoto standartu, ko sagatavojusi attiecīgā standartizācijas organizācija, lai, cik vien iespējams, īstenotu Direktīvas 98/13/EK 5. panta c) līdz f) punktā minētās pamatprasības. Norāde uz šo standartu ir sniegta pielikumā. 2. Šajā lēmumā minētās galiekārtas atbilst kopējam tehniskam noteikumam, kas minēts 1. punktā, un, cik vien iespējams, tehniskiem noteikumiem, kuri izklāstīti Komisijas Lēmumos 98/574/EK [2] un 98/575/EK [3]. Turklāt tās atbilst pamatprasībām, kas minētas Direktīvas 98/13/EK 5. panta a) un b) punktā, un prasībām, kuras minētas jebkurās citās attiecīgās Direktīvās, jo īpaši Padomes Direktīvās 73/23/EEK [4] un 89/336/EEK [5]. 3. pants Direktīvas 98/13/EK 10. pantā minēto procedūru veikšanai izraudzītās pilnvarotās iestādes attiecībā uz šā lēmuma 1. panta 1. punktā minētajām galiekārtām izmanto pielikumā minētos saskaņotos standartus vai nodrošina to izmantošanu, šim Lēmumam stājoties spēkā. 4. pants Šis lēmums ir adresēts dalībvalstīm. Briselē, 1999. gada 7. jūlijā Komisijas vārdā — Komisijas loceklis Karel van Miert [1] OV L 74, 12.3.1998., 1. lpp. [2] OV L 278, 15.10.1998., 30. lpp. [3] OV L 278, 15.10.1998., 35. lpp. [4] OV L 77, 26.3.1973., 29. lpp. [5] OV L 139, 23.5.1989., 19. lpp. -------------------------------------------------- PIELIKUMS NORĀDE UZ ATTIECĪGO SASKAŅOTO STANDARTU Lēmuma 2. pantā minētais saskaņotais standarts ir: Digital cellular telecommunications system (Phase 2 +); attachment requirements for global system for mobile communications (GSM); high speed circuit switched data (HSCSD) multislot mobile stations; access (GSM 13.34 version 5.0.2) [Ciparu mobilā telekomunikācijas sistēma (fāze 2 +); pievienojuma prasības globālajai mobilo sakaru sistēmai (GSM); liela ātruma ķēžu komutācijas datu (HSCSD) daudzkanālu mobilās stacijas; pieeja (GSM 13.34 versija 5.0.2)] ETSI Eiropas Telekomunikāciju standartizācijas institūts ETSI Sekretariāts EN301419— 2: 1998. gada aprīlis (izlaižot priekšvārdu) PAPILDU INFORMĀCIJA Eiropas Telekomunikāciju standartizācijas institūts ir atzīts saskaņā ar Padomes un Eiropas Parlamenta Direktīvu 98/34/EK. Iepriekš minētais saskaņotais standarts ir sagatavots saskaņā ar pilnvaru, kas izsniegta saskaņā ar Padomes un Eiropas Parlamenta Direktīvā 98/34/EK minētām attiecīgām procedūrām. Iepriekšminētā saskaņotā standarta pilnu tekstu var iegūt no: Eiropas Telekomunikāciju standartizācijas institūts 650, route des Lucioles F-06921 Sophia-Antipolis Cedex vai Eiropas Komisija DGXIII/A.2 — (BU 31, 1/7), Rue de la Loi/Wetstraat 200, B-1049 Brisele vai no jebkurām citām organizācijām, kuras atbildīgas par ETSI standartu pieejamību un kuru saraksts ir atrodams Internetā (adrese www.ispo.cec.be). --------------------------------------------------